Diari Oficial de la Generalitat Valenciana


Sumari del DOGV 7901, del 21-10-2016 (2016/8266)

RESOLUCIÓ d'11 d'octubre de 2016, de la Presidència del Consorci Hospital General Universitari de València (CHGUV), per la qual es resol la Convocatòria CO/12/2014, fisioterapeuta, corresponent a l'oferta d'ocupació pública de 2014 del CHGUV.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7901

Data del DOGV
:   21-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8266


Data del document
:   11-10-2016

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 d'octubre de 2016, de la Presidència del Consorci Hospital General Universitari de València (CHGUV), per la qual es resol la Convocatòria CO/12/2014, fisioterapeuta, corresponent a l'oferta d'ocupació pública de 2014 del CHGUV. [2016/8266]  
En el marc de l'oferta d'ocupació pública de 2014 del Consorci Hospital General Universitari de València ha conclòs la Convocatòria CO/12/2014, fisioterapeuta.  
D'acord amb el que preveu l'apartat 13 de les bases generals aprovades mitjançant la Resolució de la Presidència del CHGUV de 23 de maig de 2013 (DOCV 04.06.2013), de conformitat amb la proposta realitzada per la Comissió de Selecció, i atés que hi consten degudament acreditats els requisits exigibles en els apartats 1 i 2 de la base general 9, és procedent realitzar el nomenament de les persones que han superat el procés selectiu.  
En exercici de les competències delegades per l'Acord de 12 de desembre de 2003, del Consell de Govern, sobre delegació de competències, aquesta Presidència del CHGUV resol:  
1. Nomenar les persones identificades en l'annex empleades públiques del CHGUV subjectes a règim jurídic laboral, amb caràcter fix, en la categoria professional de fisioterapeuta, amb efectes del dia 1 de novembre de 2016.  
2. Les places objecte de la convocatòria que es resol tenen la consideració de places del CHGUV / Departament de Salut València - Hospital General, d'acord amb el que preveu el Conveni col·lectiu del Consorci HGUV, i la base 14a de les esmentades bases generals.  
  
3. Conforme al que estableix la base específica 10.13 de les que regeixen la convocatòria, el perfeccionament del contracte de treball i l'adquisició de la condició de personal laboral fix precisa la superació satisfactòria d'un període de prova de sis mesos.  
4. Les persones aspirants nomenades han de quedar adscrites provisionalment a una vacant de la seua categoria. Per a la determinació de les vacants a adjudicar s'han de seguir els següents criteris de cessament de personal:  
a) Entre les persones vinculades al Consorci HGUV en virtut d'un contracte de durada determinada, o que es troben en situació de mobilitat funcional voluntària (millora d'ocupació) en plaça vacant, cal que cessen en primer lloc les persones que no hagen realitzat el primer exercici de la fase d'oposició.  
b) En segon lloc cal que cessen les persones que s'hagen presentat a les proves selectives ordenades de menor a major nombre de proves superades i, dins de cadascuna, de menor a major puntuació obtinguda.  
Els cessaments s'han de formalitzar amb efectes del dia anterior al de la presa de possessió.  
5. Les persones nomenades que mantenen una relació laboral de caràcter temporal amb el Consorci HGUV, o que es troben en situació de mobilitat funcional voluntària (millora d'ocupació), han de cessar en aquesta amb efectes del dia anterior a la presa de possessió com a personal laboral fix en la categoria professional de fisioterapeuta.  
6. La Direcció de Recursos Humans ha de formalitzar els contractes de treball i ha de realitzar els actes administratius pertinents per a l'eficàcia material d'aquesta resolució.  
  
Contra la present resolució que posa fi a la via administrativa, les persones interessades poden interposar recurs contenciós administratiu, d'acord amb el que preveuen els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu comú, i la Llei 29/1998, reguladora de la jurisdicció contenciosa administrativa, davant del Jutjat Contenciós Administratiu de València, en el termini de dos mesos, comptadors a partir de l'endemà de la seua publicació. Tot això sense perjudici de la utilització de qualsevol altre recurs que estimen convenient.  
  
València, 11 d'octubre de 2016.- La presidenta del CHGUV i consellera de Sanitat Universal i Salut Pública: Carmen Montón Giménez.